Staten vil i 2008 hente endnu flere skattekroner fra nordjyderne. Det drejer sig om en stigning på 4,5% i gennemsnit. Det sker på trods af at skattetrykket falder.

Masser af skattekroner De samlede skatter og afgifter beløb sig til over 830 mia. kr. i 2007. Det gør året til det hidtil mest indbringende år for statskassen. Skattetrykket falder Trods de øgede indtægter fra skatter og afgifter er skattetrykket alligevel faldet for andet år i træk, så det i 2007 lå på 49 pct. Fleste skattekroner fra Sjælland Det var borgerne i Søllerød og Gentofte Kommuner, der lagde flest skattekroner pr. indbygger i indkomstskat med 143.100 kr. og 136.700 kr. i gennemsnit i 2006, hvilket var næsten tre gange så meget som borgerne på Samsø og Sydlangeland. De bidrog i 2006 med færrest skattepenge af alle med 48.500 kr. og 49.500 kr. i gennemsnit pr. skattepligtig indbygger. Danmark med verdensrekord Skatter udgør 88 pct. af statens indtægter. Danmark har verdensrekorden, når det gælder beskatning af personlig indkomst. De personlige indkomstskatter udgør ca. 50 pct. af alle de skatter, vi betaler. Mest i kirkeskat Borgerne i Thyholm og Ulfborg-Vemb Kommuner betaler mest i kirkeskat med 1.748 kr. og 1.693 kr. pr. indbygger, mens beboerne i Frederiksberg og Munkebo Kommuner betaler mindst med 656 kr. og 687 kr. i gennemsnit pr. skattepligtig borger. Formue og ejendom Skatter på formue og ejendom udgør ca. 4 pct. af den samlede beskatning i Danmark, mens disse skattetyper i Storbritannien, Canada og Japan tegner sig for 10-12 pct. af den samlede beskatning - og i USA hele 14 pct. Nordjylland Stigningen i den kommunale personbeskatning samt kirkeskatten fra 2007 til 2008. Region Nordjylland		4,5 Brønderslev-Dronninglund  	5,8 Frederikshavn  		4,5 Hjørring  			2,2 Jammerbugt  		5,6 Læsø  			3,9 Mariagerfjord  		7,2 Morsø  			6,9 Rebild  			4,9 Thisted  			6,8 Vesthimmerland		6,5 Aalborg  			3,2